Tevékenységterv

A tevékenység címe: Tűz-Tüzes tények

A tevékenység tárgya: **Kalandozások a családi tűzhely körül** - Pánti Irén

Időpont: 2021. január 22.

Osztály: IV. A

Tantárgy: Magyar nyelv ás irodalom

Cél: A gyerekek az olvasmány feldolgozása során ismerjék meg a családi tűzhely kifejezés eredetét és a tűz fontosságát az emberiség történelme során

Művelesített feladatok: A tanulók:

- hallgassák meg figyelmesena **Kalandozások a családi tűzhely körül** című írást

- sorolják fel, milyen más tantárgyhoz kapcsolható (történelem, polgári nevelés) az olvasmány

- figyeljék meg, mit tudunk a meg a rómaiakról a szövegből, illetve mit látnak az illusztráción

- nevezzék meg mit jelképezett az ókorban a tűzhely (az egész családot)

- olvassanak részenkénti/ bekezdésenkénti és válogató olvasással

- mondják el kikről szól az első-ötödik bekezdés, a kiválasztott részben válasszanak ki kulcsszavakat/ kifejezéseket (rómaiak: család tisztelete, családfő erényei pietas, virtus)

- meséljék el milyen élményeik jutnak eszükbe a hallottakkal kapcsolatban

- alkalmazzák a Milyen? és Hogyan? kérdésekre felelő szavak helyesírását

- keressék ki a szövegből azokat a szavakat, melyeket másképp írunk mint ejtünk

- jegyezzék meg a azokat a szavakat, amelyeket gyakran használunk tulajdonság kifejezésére

-olvassák fel a **Tüzes tények** érdekességeit, információit

-ismerjék meg az **Őrláng** című pályázatot - a kiírás felolvasása és megbeszélése

- rajzolják le milyennek képzelik a családi tűzhelyet a leírás alapján

-mutassák be munkáikat, értékeljék egymás rajzát

A tevékenység menete:

1. A folyóirat bemutatása – a IV. osztályosok már ismerik a kíváncsi gyerekek folyóiratát, 4. szám-Szitakötő -tél

2. A kijelölt olvasmány bemutatatása -bemutató olvasás

- megfigyelik a szövegben a tűzhely szó jelentését

- a hallottakat képek segítségével idézik fel, saját szavaikkal mondva el

- olvasási gyakorlatok során ismerkednek a szöveggel: láncolvasás, részenkénti olvasás és válogató olvasás (kért szövegrész felolvasása, adott utasításnak megfelelő mondatok/ szavak felolvasása)

3. Személyes élmények: a gyerekek elmondják személyes tapasztalataikat a tűzzel/tűzhellyel, a Római Birodalommal kapcsolatban

4. a) Válaszok keresése: *Mi volt a tűzhely szerepe?* kérdésre felelő szavak kiírása

A gyerekek csoportmunkában keresik meg a különböző korokban mi volt a tűzhely fontossága:

 3 csoport: I. csoport - a Római Birodalom idején,

II. csoport - a későbbi időkben,

III. csoport - a keresztényeknél

Táblázatba gyűjtik az adatokat, majd bekerül a táblavázlatba.

*- Ma mi a családi tűhely szerepe?* kérdésre felelő szavak írása

- Szólásmagyarázat: Egy füst alatt elvégezni.

 b) Másképp írjuk!

Keressenek a szövegben olyan szavakat, melyeket kiejtésről különbözőképpen írunk - idegen szavak

Felhívom a figyelmet az idegen (római) nevek írására/ ejtésére - például: pietos (pietász), virtus (virtusz)

 Vesta és Ceres istennők neveinek olvasása

5. Érdekességek a tűzról: **Tüzes tények - Tudtad, hogy.**.. - Borsiczki-Fél Júlia

6. Rajz elkészítése: Rajzoljátok le, ti milyennek képzelitek a családi tűzhelyt!

7. Rajzok bemutatása - megbeszélés (az osztályban kiállítás készül a gyerekek által tervezett rajzokból)

8. Gyakorlati tevékenység: Őrláng-pályázat bemutatása